Sutarties priedas Nr. 2

**PANAUDOS SUTARTIS PRIE VIEŠOJO PIRKIMO – PARDAVIMO SUTARTIES NR.**

**20.....-........... -................**

Vilnius

**Viešoji įstaiga Vilniaus universiteto ligoninė Santaros klinikos**, atstovaujama generalinio direktoriaus Tomo Jovaišos, veikiančio įstaigos įstatų pagrindu, toliau vadinama Panaudos gavėju, ir ......................................................, atstovaujama .................................................................., veikiančio (-ios) ..................................................................., toliau vadinama Panaudos davėju (toliau kartu vadinama Šalimis), laimėjusi atviro konkurso būdu vykdytą viešąjį prekių pirkimą „Aplinkos paviršių dezinfekcijos priemonės (Nr. 10060)“ (CVP IS Nr. ..................) (toliau – Pirkimas), sudaro šią panaudos sutartį prie viešojo pirkimo – pardavimo sutarties (toliau -– Sutartis) dėl ........................................... perdavimo:

1. SUTARTIES OBJEKTAS

1.1. Panaudos davėjas įsipareigoja per 10 (dešimt) kalendorinių dienų nuo Prekių pirkimo – pardavimo sutarties įsigaliojimo dienos perduoti jam nuosavybės teise priklausančius prietaisus / įrankius / instrumentus nurodytus Sutarties 1.2. papunktyje (toliau – Turtą), Panaudos gavėjui laikinai ir neatlygintinai valdyti ir juo naudotis, o Panaudos gavėjas įsipareigoja naudoti jam perduotą Turtą pagal paskirtį ir grąžinti tokios būklės, kokios jis jam buvo perduotas, atsižvelgiant į normalų susidėvėjimą.

1.2. Perduodamas Turtas:

|  |  |  |
| --- | --- | --- |
| Pavadinimas | Kiekis | Vertė (nurodyti skaičiais Eur, 00 ct ir žodžiais) |
|  |  |  |

1.3. Įranga [nauja, nenaudota; nenauja, naudota (nereikalingą išbraukti)].

1.4. Perduodamas Turtas turi būti be trūkumų, pilnai paruošiamas eksploatacijai. Turtas, atitinkantis šio punkto reikalavimus, perduodamas Panaudos gavėjui pasirašant Turto priėmimo-perdavimo aktą, pateiktą Sutarties priede Nr.1.

2. PANAUDOS GAVĖJO PAREIGOS

2.1. Panaudos gavėjo pareigos:

2.1.1.Turtą naudoti pagal tiesioginę paskirtį ir Panaudos davėjo pateiktą instrukciją;

2.1.2. be išankstinio raštiško Panaudos davėjo sutikimo neperduoti Turto naudoti kitiems tretiesiems asmenims;

2.1.3. atlyginti tiesioginius Panaudos davėjo patirtus nuostolius, jei Turtas būtų sugadintas ar taptų netinkamu naudoti pagal paskirtį dėl Panaudos gavėjo kaltės;

2.1.4. pasibaigus Sutarties galiojimo terminui, grąžinti Turtą tokios būklės, kokios Panaudos davėjo buvo pateiktas, atsižvelgiant į normalų jo susidėvėjimą, tai fiksuojant Turto grąžinimo akte.

3. PANAUDOS DAVĖJO TEISĖS IR PAREIGOS

3.1. Panaudos davėjo teisės:

3.1.1. Reikalauti, kad Panaudos gavėjas Turtu naudotųsi pagal jo paskirtį ir Sutartį, išlaikytų ir saugotų Turtą;

3.1.2. Nevaržomai kontroliuoti, ar perduotas Turtas naudojamas pagal tiesioginę jo paskirtį.

3.1.3. Raštu prašyti Panaudos gavėją pratęsti Turto pristatymo terminą. Panaudos gavėjui sutikus pratęsti Turto pristatymo terminą, naujas Turto pristatymo terminas nustatomas abipusiu raštišku Šalių sutarimu.

3.2. Panaudos davėjo pareigos:

3.2.1. Panaudos davėjas prieš Turto priėmimo-perdavimo akto pasirašymą perduoda Panaudos gavėjui:

- Turto vartotojo instrukciją (lietuvių kalba ir/ar anglų kalba);

- Techninę dokumentaciją (techninius aprašymus, turto pasą, ir pan. lietuvių/originalo kalba);

- Turto detalų priežiūros planą (lietuvių kalba ir/ar anglų kalba);

- ir kita su perduodamu turtu susijusi informacija.

3.2.2. Užtikrinti, kad tretieji asmenys į perduodamą Turtą teisių neturi.

3.2.3 Panaudos davėjas įsipareigoja panaudai teikiamą Turtą perduoti (pristatyti, paruošti, išbandyti, apmokyti Panaudos gavėjo darbuotojus juo dirbti,) Panaudos gavėjui ne vėliau kaip per Sutarties 1.1 punkte numatytą terminą.

3.2.4. Gavus Panaudos gavėjo raštišką pranešimą apie Turto gedimą ir (ar) kitas svarbias aplinkybes, susijusias su Turtu, atvykti pas Panaudos gavėją per 48 (keturiasdešimt aštuonias) valandas bei atlikti Turto remontą per įmanomai trumpiausią laiką; Nepavykus Turto suremontuoti per 10 (dešimt) kalendorinių dienų, Panaudos davėjas nedelsiant privalo pateikti lygiavertį Turtą iki bus suremontuotas panaudos teise valdomas Turtas. Nepataisomai sugedusį Turtą Panaudos davėjas privalo nemokamai pakeisti to paties modelio arba lygiaverčiu Turtu ne vėliau kaip per 10 (dešimt) kalendorinių dienų nuo to momento, kai paaiškėja, kad Turtas yra nepataisomas, remiantis Sutarties 3.2.7. punktu.

3.2.5. Visas 3.2.4 papunktyje išvardintas Turto veikimą užtikrinančias sąlygas (remontą, priežiūrą,) Panaudos davėjas privalo užtikrinti neatlygintinai Pirkimo prekių pirkimo – pardavimo sutarties galiojimo metu.

3.2.6.pasibaigus Sutarties galiojimo terminui ar ją nutraukus prieš jį, perimti grąžinamą Turtą iš Panaudos gavėjo per 5 (penkias) darbo dienas nuo Sutarties galiojimo termino pasibaigimo ar nutraukimo.

3.2.7. Jei dėl nuo Panaudos davėjo nepriklausančių aplinkybių, kurių nebuvo įmanoma numatyti rengiant pirkimo dokumentus ir/ar Sutarties sudarymo metu, Panaudos davėjas negali pristatyti pasiūlyme nurodyto gamintojo ar modelio prietaisų/įrankių, ar šie prietaisai/įrankiai tampa nebetinkami Sutarties vykdymui, Sutarties šalims išreiškus sutikimą, Panaudos davėjas gali pristatyti panaudai kito gamintojo ar modelio prietaisus, įrankius su sąlyga, kad nauji prietaisai/įrankiai Turtas visiškai atitiks pirkimo dokumentuose Turtui keliamus reikalavimus ir bus pristatyti Sutartyje nurodytomis sąlygomis.

4. SUTARTIES GALIOJIMAS, PAKEITIMAS, NUTRAUKIMAS

4.1. Sutartis įsigalioja nuo jos pasirašymo momento ir galioja Pirkimo prekių pirkimo – pardavimo sutarties galiojimo laikotarpiu.

4.2. Sutartis gali būti nutraukta Šalių susitarimu.

4.3. Panaudos gavėjas įspėjęs Panaudos davėją prieš 10 (dešimt) darbo dienų turi teisę vienašališkai nutraukti Sutartį, jeigu Panaudos davėjas:

4.3.1. Pažeidžia 4.1.papunktyje nurodytą Pirkimo prekių pirkimo – pardavimo sutartįir/arba ji nutraukiama.

4.3.2. Nevykdo šios Sutarties 3.2.papunktyje nurodytų pareigų;

4.3.3. Daugiau kaip 5 kartus šios Sutarties galiojimo laikotarpiu pažeidžia 3.2.4. papunktyje nurodytas Turto priežiūros, gedimų diagnostikos ir šalinimo/remonto sąlygas.

4.3.4. Pristato Sutarties 3.2.12. papunktyje nurodytų sąlygų neatitinkantį Turtą.

4.4. Panaudos davėjas įspėjęs Panaudos gavėją prieš 10 (dešimt) darbo dienų turi teisę vienašališkai nutraukti Sutartį, jeigu Panaudos gavėjas:

4.4.1.Naudoja Turtą ne pagal Sutartį ir ne pagal paskirtį.

4.4.2. Tyčia blogina gautą Turtą.

4.4.3. Nesudaro sąlygų vykdyti techninę priežiūrą, gedimų diagnostiką ir šalinimą/remontą.

4.5. Sutartis gali būti pakeista tik raštišku šalių susitarimu.

4.6. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo (toliau – Viešųjų pirkimų įstatymas) 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.

5. KITOS SĄLYGOS

5.1. Šalys, susitaria, kad Sutartis gali būti pasirašoma kvalifikuotu elektroniniu parašu arba rašytiniu parašu. Pasirašant Sutartį rašytiniu parašu, Šalys pasirašo du vienodą teisinę galią turinčius Sutarties egzempliorius.

5.2. Panaudos davėjo paskirtas asmuo (asmenys), atsakingas (atsakingi) už Sutarties vykdymą: (nurodyti padalinį / skyrių, pareigas, vardą, pavardę, tel., el. paštą);

5.3. Panaudos gavėjo paskirtas asmuo (asmenys), atsakingas (atsakingi) už Sutarties vykdymą: (nurodyti padalinį / skyrių, pareigas, vardą, pavardę, tel., el. paštą);

5.4. Šalys, pasirašydamos šią Sutartį patvirtina, kad Sutartyje nurodytiems savo atstovams, kontaktiniams asmenims, taip pat kitiems savo darbuotojams ir kitiems fiziniams asmenims, kurių asmens duomenis atskleis ar kitaip perduos kitai Šaliai vykdydamos šią Sutartį, pateikė arba nustatytais terminais pateiks pagal ES Bendrąjį duomenų apsaugos reglamento Nr. 2016/679 13 ir 14 straipsnius privalomą informaciją apie jų asmens duomenų perdavimą ir su tokiu perdavimu susijusį tvarkymą. Tokia informacija apims Šalių rekvizitus, duomenų perdavimo tikslą (šios Sutarties sudarymą ir vykdymą), pagrindą (reglamento 6 straipsnio 1 dalies b punktas ir c punktas), duomenų subjekto teises (teisę susipažinti su savo duomenimis; teisę reikalauti ištaisyti asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai). Sutartį pasirašantys asmenys patvirtina, kad yra susipažinę su informacija apie jų asmens duomenų tvarkymą. Jeigu būtų paprašytos, Šalys įsipareigoja pateikti viena kitai įrodymus apie šios pareigos įvykdymą.

6. BAIGIAMOSIOS NUOSTATOS

6.1. Sutarties priedai yra neatskiriama Sutarties dalis.

6.2. Visus ginčus Šalys sprendžia derybomis, o nepavykus taikiai susitarti, ginčai sprendžiami Lietuvos Respublikos teisės aktų nustatyta tvarka.

6.3. Šios sutarties Šalių tarpusavio santykiai (nenumatyti šioje Sutartyje) reglamentuojami Lietuvos Respublikos įstatymais ir kitais teisės aktais. Šalys su Lietuvos Respublikos civilinio kodekso 6.629-6.643 straipsniais susipažinusios.

7. ŠALIŲ ADRESAI IR REKVIZITAI

|  |  |
| --- | --- |
| **Panaudos davėjas:** | **Panaudos gavėjas:**  **VšĮ Vilniaus universiteto ligoninė Santaros klinikos**  Santariškių g. 2, LT-08406 Vilnius  Įmonės kodas 124364561  PVM mokėtojo kodas LT243645610  a/s. LT717300010002492260  Generalinis direktorius  Tomas Jovaiša |

Priedas Nr. 1 prie panaudos sutarties prie viešojo pirkimo – pardavimo sutarties Nr. \_\_

TURTO PERDAVIMO-PRIĖMIMO AKTAS

**20...-........... -................**

Vilnius

Šiuo aktu patvirtiname, kad ...................................................................., vykdydama viešojo pirkimo 20.....-.....…-......... panaudos sutartį Nr. .................................................................... perdavė, o **Viešoji įstaiga Vilniaus universiteto ligoninė Santaros klinikos** priėmė šį turtą:

|  |  |  |  |
| --- | --- | --- | --- |
| **Eil. Nr.** | **Pavadinimas, serijos numeris** | **Perduodamo turto kiekis** | **Perduodamo turto vertė, EUR** |
| 1. |  |  |  |

Gavėjas patvirtina, kad neturi priekaištų, pastabų bei pretenzijų dėl perduodamo turto būklės, kokybės ir komplektiškumo.

|  |  |
| --- | --- |
| **Perdavė:**  **Panaudos davėjas:** | **Priėmė:**  **Panaudos gavėjas:** |
| Perdavė: | VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  A. s. LT717300010002492260  Swedbank AB, b.k.73000  Priėmė: |

|  |  |
| --- | --- |
| (Pareigos, vardas, pavardė, parašas) | (Pareigos, vardas, pavardė, parašas) |
|  |  |
|  |  |

Priedas Nr. 2 prie panaudos sutarties prie viešojo pirkimo – pardavimo sutarties Nr. \_\_

TURTO PERDAVIMO-PRIĖMIMO AKTAS

**20...-........... -................**

Vilnius

Šiuo aktu patvirtiname, kad **Viešoji įstaiga Vilniaus universiteto ligoninė Santaros klinikos** pasibaigus viešojo pirkimo 20.....-.....…-......... panaudos sutarties Nr........... galiojimui perdavė, o .................................................................. priėmė šį turtą:

|  |  |  |  |
| --- | --- | --- | --- |
| **Eil. Nr.** | **Pavadinimas, serijos numeris** | **Perduodamo turto kiekis** | **Perduodamo turto vertė, EUR** |
| 1. |  |  |  |

Gavėjas patvirtina, kad neturi priekaištų, pastabų bei pretenzijų dėl perduodamo turto būklės, kokybės ir komplektiškumo.

|  |  |
| --- | --- |
| **Priėmė:**  **Panaudos davėjas:** | **Perdavė:**  **Panaudos gavėjas:** |
| Priėmė: | VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  A. s. LT717300010002492260  Swedbank AB, b.k.73000  Perdavė: |

|  |  |
| --- | --- |
| (Pareigos, vardas, pavardė, parašas) | (Pareigos, vardas, pavardė, parašas) |